Innköllun á bláskel vegna aðskotaefnis.

Fyrirtækið Íslensk bláskel og sjávargróður innkallar í samráð við Matvælastofnun ferska bláskel sem dreift var í fiskbúðir og veitingastaði á tímabilinu 16. til 28. ágúst 2022.

Eingöngu er um að ræða bláskel sem dreift var lifandi, merkt Lota 319 frá 16/8/22 og Lota 320 23/8/22 frá fyrirtækinu Íslensk bláskel og sjávargróður í Stykkishólmi.

Skelin er innkölluð því kadmíum greindist yfir hámarksgildi í sýni af annarri lotunni.

Neytendur sem eiga skelina eru hvattir til að farga henni eða skila í verslun þar sem hún var keypt.

Íslensk bláskel og sjávargróður

Stykkishólmi.